Liste over Danmarks høyeste topper



Hva lista omfatter 
Lista omfatter alle topper i Danmark (unntatt Grønland og Færøyene) høyere enn 126 meter over havet. Toppene er stedfestet med kommune og koordinater, og de er angitt med parameterne høyde, primærfaktor (også kalt "minste skardybde") og sekundærfaktor. Høyder er stort sett gjengitt fra Sammenslutningen av Danske Postamentsøgere og/eller Pihl (2005), mens primær- og sekundærfaktorer er avlest fra kartapplikasjonen til Styrelsen for Dataforsyning og Effektivisering. Enkelte høyder er også avlest fra Styrelsen for Dataforsyning og Effektivisering (med funksjonen Vis højde og position).

Topp eller bakke? 
Mange av de danske høyder kan ha betydelige bakker i noen retninger, mens fallet i en annen retning kan være minimalt. For eksempel har Himmelbjerget tydelige bakker mot sørvest, nordvest og nordøst, mens fallet mot sørøst og sør er ganske lite. Etter noen få hundre meter i denne retningen stiger terrenget igjen og når høyere enn toppen på Himmelbjerget. Her er imidlertid terrenget mindre kupert. Flere av de høyeste stedene har således mer preg av bakkekam enn noe toppunkt, og flere har da også «bakker» med i navnet.

Nettstedet Danskebjerge.dk har da også laget en rangert liste over de høyeste 100-meters stigninger, definert som minimum 100 meter stigning over en maksimalt to kilometers strekning.

Rangering
Noen av de høyeste toppene ligger nær hverandre, med svært liten primærfaktor. Som utgangspunkt for hvilke topper som gis rangnummer, brukes følgende forhold ved Himmelbjerget: Ca 400 - 700 meter sør-sørvest for selve "Kollen" med tårnet, er terrenget opptil ti meter høyere (157 moh). Enten må således Himmelbjergets sekundærfaktor (avstand til nærmeste høyere punkt) være kun rundt 410 meter, eller så må det hele inkluderes i "Himmelbjerget", som i så fall er ti meter høyere enn oppgitt. Denne lista er basert på det førstnevnte, og for at Himmelbjerget da ikke skal «forsvinne» som egen topp, gis det derfor eget rangnummer til alle topper med sekundærfaktor på minst 400 meter og primærfaktor på minst 7 meter. De øvrige er tatt med fordi de figurerer i kildenes lister.

Fotnoter 
x) Både Ejer Bavnehøj, Lindbjerg og Margretelyst SØ ligger på samme morenerygg som Møllehøj, og alle har svært liten primærfaktor til Møllehøj, 6 meter eller mindre. Disse regnes derfor ikke altid som separate topper.

xx) Også Kvejnbjerg ligger på samme morenerygg (Ejer Bjerge) som Møllehøj og Ejer Bavnehøj. Men for Kvejnbjerg er både primærfaktor og sekundærfaktor større enn blant andre Himmelbjergets. Kvejnbjerg fortjener derfor sin rang på listen.

xxx) Vistofte ligger bare 500 meter øst for Yding Skovhøj, og med primærfaktor på bare om lag 5 meter. Vistofte regnes derfor ikke alltid som egen topp.

Referanser

Litteratur 

 
Danmark
Topper